USUE+GARMENDIA+(NIRE+UDARA+ANTOLATZEN)

**NIRE UDARA ANTOLATZEN** __Nire helburua__ Nire helburua Test de Kooperraren emaitza hobetzea da. Lehenengo ebaluaketan eginiko test de kooper proban ongiko nota atera nuen, eta udako antolaketaren ondoren oso ongiko nota ateratzea izango litzateke nire helburua. Horretarako nire uda antolatu behar dut, asteko plan bat eginez.

__Antolaketa__ Astean zehar hiru egunetan entrenatuko nuke, astelehenetan, asteazkenetan eta ostiraletan. Nik praktikatzen dudan kirola saskibaloia denez eta gustatzen zaidanez, kirol hau erabiliko dut nire helburua lortzeko egin behar ditudan entrenamenduak dibertigarriagoak eta eramangarriagoak izan ditezen. Hau kontuan harturik, astelehenetan saskibaloiari emango diot garrantzi gehien, asteazkenetan, berriz, saskibaloi pixka bat egingo dut, baina fisikoa gehiago landuz, hala nola, korrika saio handiagoa eginez, abiadura landuz eta azkenik ostiraletan, dena fisikoan oinarrituko dut, abdominalak landuz, lunbareak, etab.

Beraz, astelehenetan 20 minutuz atletismoko pistan korrika egingo nuke beroketari hasiera emateko. Behin hori amaitzean, beroketa ariketak egiten hasiko nintzateke, kontuan harturik saskibaloian oinarritzen dela entrenamendua, hobekien eskuak, besoak eta txorkatilak berotuko nituzke, izan ere, kirol honetan gehien lesionatzen diren gorputz atalak hauek direla. Laburbilduz, beroketa goitik berako ordenean egingo dut garrantzi gehiena besoei, eskuei eta txorkatilei emanez. Ondoren saskibaloiko ariketak egiten hasiko nintzateke, sarrera batzuk, tiroa landu, paseak hobetuz, baina dena intentsitatez eta mogimendu azkarrez.

Asteazkenetan, esan dudan bezala fisikoari garrantzi gehiago emango diot, beraz beroketa 20 minutukoa izan beharrean, 30 minutukoa izango da. Ondoren beroketa ariketak egitean, goitik berako ordenean egingo ditut ere, baina oraingoan garrantzi gehien ez diet emango besoei eta eskuei, hankei baizik, izan ere korrika egitean besoak eta eskuak ez dira erabiltzen, hankek, berriz, arrisku handia dute kontraktura muskularrak jasteko, honek beroketa sakona eskatzen du. Behin beroketa egin ondoren, pistan lehengo egunetan 30 minutu egingo ditut korri, baina behin gorputza ohitzen denean, denbora gehiago egingo dut, 35 edota 40 minutu ere, baina ez beroketako erritmoan, baizik eta niretzako esfortzu bat eskatzen didan erritmo batean. Eta ondoren saskibaloia lantzen jarraitzeko, tiro batzuk botako ditut, hau ere beste arrazoi bat izango litzateke korrika erritmo altuago batena egiteko, korrika saioa ongi egiten badut tiro batzuk bota ahalko ditudala pentsatuz.

Eta ostiraleko entrenamendua lanketa fisikoari begira egongo da. Beraz beroketa 30 minutukoa ere izango da, baina erritmo altuago batean, ostiralekoa fisikoa delako. Beroketa asteazkenekoaren berdina izango da, goitik berako ordenean baina asteazkenean bezela hankei garrantzia emanez. Behin beroketa bukatu dudanean, spring saio batzuk egingo ditut, intentsitate handian, eta ondoren abdominalak landuko ditut, 20ko saioetan. Modu ezberdinetan, hala nola, hankak lurrean jarri, hankak 90ºtan jarriz, etab. Baita ere lunbareak eginez, eta flexio batzuk egiten saiatuz, nahiz eta belaunak lurrean kokatuta eduki.

Eta azkenik zenbait larunbatetan saskibaloia praktikatzen jarraitzeko tiro batzuk botatzera edota sarrera batzuk egitera joango naiz.